


	8.1. pielikums
Konkursa, identifikācijas Nr. VAMOIC 2024/39,
nolikumam


TEHNISKĀ SPECIFIKĀCIJA
Atklātā konkursa 1. daļai “Meža apsaimniekošanas plāna izstrāde”

	Pakalpojuma mērķis un gala rezultāts 
	Izstrādāt Meža apsaimniekošanas plānu (turpmāk - Plāns) Aizsardzības ministrijas pārvaldījumā esošajām meža zemēm (142 nekustamie īpašumi ar kopējo platību 13720 ha), pamatojoties uz 2014. gada 4. februāra Ministru kabineta noteikumiem Nr. 67 “Noteikumi par meža apsaimniekošanas plānu” (turpmāk - Noteikumi).  

	Pakalpojuma izpildes kārtība
	Meža apsaimniekošanas plānā ietvert Noteikumos noteikto saturu. Plānu izstrādāt ņemot vērā šādus meža apsaimniekošanas mērķus:
1.	Meža zemju pārvaldīšana, lai tiktu realizēta Aizsardzības ministrijas funkciju nodrošināšana, radot maksimāli labvēlīgus apstākļus visiem, kas izmanto meža teritoriju.
Prioritāra ir teritorijas izmantošana valsts aizsardzības vajadzībām.
2.	Infrastruktūras izveide un uzturēšana ņemot vērā meža teritoriju intensīvo un specifisko noslodzi. 
Infrastruktūras izveide, tās kvalitāte un uzturēšanas regularitāte ir nozīmīga gan, lai realizētu valsts aizsardzības uzdevumu veikšanu, gan, lai pēc iespējas saudzīgāk tiktu izmantotas teritorijas, kurās nav izveidota infrastruktūra, mazinot slodzi un potenciālos bojājumus šīm teritorijām.  
3.	Ilgtspējīgas, racionālas un pārdomātas meža aprites nodrošināšana.
Neskatoties uz meža zemju galveno izmantošanas mērķi valsts aizsardzības uzdevumu veikšanu, ir jāplāno visi mežsaimnieciskie pasākumi, lai tiktu nodrošināts pilns meža augšanas aprites cikls. 
4.	Dabas vērtību un bioloģiskās daudzveidības saglabāšana, īstenojot atbildīgu meža apsaimniekošanas praksi.
Lai gan meža teritorijas ir ar lielu antropogēno slodzi, tajās maksimāli jācenšas nodrošināt dabas vērtību saglabāšanu. 
 Papildu nosacījumi:
5. Plānā detalizēti jāapraksta meža apsaimniekošanas pasākumi: 
5.1.	meža atjaunošanas principi (piemēram, atjaunošanas veida izvēle, atjaunošanas sugas izvēle utt.), 
5.2.	Jaunaudžu kopšanas principi (piemēram - agrotehniskās kopšanas veidi un veikšana, mērķa sugas izvēle, mistraudzes veidošana, tīraudzes veidošana utt.)
5.3.	Jaunaudžu aizsardzības pret pārnadžu bojājumiem principi (piemēram - repelenta izvēle, apstrādes priekšnosacījumi utt.)
5.4.	Meža ugunsdrošībai paredzētie pasākumi (piemēram - ugunsdrošības joslu izveides prasības, ūdensņemšanas vietu plānošana utt.). 
6.	Jāiekļauj atsevišķs punkts par medību nozīmi meža un infrastruktūras apsaimniekošanā (Noteikumu 3.4. punkts)

	Citas specifiskas prasības un pielikumi
	Plāna izstrādātājam ir saistoši pasūtītāja norādījumi plāna sagatavošanā. Plānu izstrādātājs iesniedz gan drukātā veidā, gan uz ārējā datu nesēja MS Word formātā.

